User:Kiesymporeis

Είμαστε δύο νέα κορίτσια, η Λιάνα Μιχαλοπούλου και Αμαλία Παυλίδου Μόερμαν. Αποφασίσαμε βλέποντας οικογένειες γύρω μας με πραγματική ανάγκη για βοήθεια, να δημιουργήσουμε μία οργάνωση που θα μπορεί να βοηθά αυτές τις οικογένειες να αντέξουν και να κάνουν μία νέα αρχή.

Έτσι γεννήθηκε το «κι' εσύ μπορείς»

Από τη πρώτη κιόλας μέρα της σελίδας μας στο facebook μας ακολούθησαν 150 άτομα έτοιμα να βοηθήσουν. Πολλές εταιρείες σε Ελλάδα αλλά και εξωτερικό μπορούν να μας στηρίξουν στη προσπάθεια αυτή ώστε να καταφέρει η βοήθειά μας να φτάσει σε όλη την Ελλάδα.

Έτσι λοιπόν θα θέλαμε και τη δική σας συμμετοχή στον αγώνα μας για οικογένειες, παιδιά και νέους, που χρειάζονται τα βασικά- ρούχα και τροφή.

Η οργάνωση «Κι εσύ μπορείς» θα κάνει εκδηλώσεις σε διάφορες περιοχές της χώρας ώστε να μοιράζει, τρόφιμα, ρούχα, παιχνίδια, παπούτσια κτλ. Η πρώτη μας εκδήλωση θα γίνει στη πλατεία Ελευθερίας στο Ηράκλειο Κρήτης 7, 8 και 9 Σεπτεμβρίου.

Θα χαιρόμασταν να σας έχουμε συνοδοιπόρους στο όνειρό μας, να βλέπουμε στη χώρα μας που περνάει δύσκολα, ανθρώπους να χαμογελούν.

Σας ευχαριστούμε από καρδίας.